Вядома, напрыклад, што тэрыторыя вакол колішняга Аральскага мора вельмі засоленая, і вятры разносяць часцінкі солі на сотні і нават тысячы кіламетраў навокал. Візуальна можна вызначыць толькі факт распаўсюджвання саляных шлейфаў, а спектральныя здымкі паказваюць канцэнтрацыю часціц і іх размеркаванне па памеры (цяжкія часціцы выпадуць блізка, а лёгкія распаўсюджваюцца на больш далёкія адлегласці). Гэтая інфармацыя вельмі карысная для эколагаў, бо дапамагае ім у выпрацоўцы рашэнняў па мінімізацыі катастрофы Аральскага мора.